CELEX: 22021D2213
Language: sk
Date: 2021-11-26 00:00:00
Title: Odporúčanie Asociačnej rady EÚ – Egypt č. 1/2021 z 26. novembra 2021 o schválení predĺženia platnosti priorít partnerstva EÚ a Egypta [2021/2213]

14.12.2021   
               
               
                  SK
               
               
                  Úradný vestník Európskej únie
               
               
                  L 447/8
               
            
         ODPORÚČANIE ASOCIAČNEJ RADY EÚ – EGYPT č. 1/2021
         z 26. novembra 2021
         o schválení predĺženia platnosti priorít partnerstva EÚ a Egypta [2021/2213]
         ASOCIAČNÁ RADA EÚ – EGYPT,
         so zreteľom na Euro-stredomorskú dohodu o pridružení medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej,
         keďže:
         
                     (1)
                  
                  
                     Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej (1) (ďalej len „dohoda“) bola podpísaná 25. júna 2001 a nadobudla platnosť 1. júna 2004.
                  
               
                     (2)
                  
                  
                     Podľa článku 76 dohody môže Asociačná rada prijímať príslušné odporúčania.
                  
               
                     (3)
                  
                  
                     V článku 86 dohody sa stanovuje, že zmluvné strany majú prijať všetky všeobecné alebo špecifické opatrenia potrebné na splnenie svojich povinností, ktoré vyplývajú z dohody, a majú zabezpečiť, aby sa dosiahli ciele stanovené v dohode.
                  
               
                     (4)
                  
                  
                     Na zasadnutí Asociačnej rady 25. júla 2017 sa Európska Únia a Egypt dohodli na prioritách partnerstva, usmerňujúcich ich partnerstvo v rokoch 2017 – 2020, ako sa stanovuje v odporúčaní Asociačnej rady č. 1/2017 (2).
                  
               
                     (5)
                  
                  
                     V nadväznosti na list Európskej Únie sa obe strany dohodli, že by sa mala predĺžiť platnosť priorít partnerstva EÚ a Egypta, ako dokumentu, ktorý usmerňuje upevňovanie tohto partnerstva, a to dovtedy, kým sa neprijmú nové aktualizované priority tohto partnerstva.
                  
               
                     (6)
                  
                  
                     V článku 10 rokovacieho poriadku Asociačnej rady sa stanovuje možnosť prijímať odporúčania písomným postupom v období medzi zasadnutiami, ak sa na tom zmluvné strany dohodnú,
                  
               TÝMTO ODPORÚČA:
         
            Článok 1
            Asociačná rada písomným postupom odporúča, aby sa platnosť priorít partnerstva EÚ a Egypta prijatých na zasadnutí Asociačnej rady 25. júla 2017 predĺžila dovtedy, kým Asociačná rada neprijme nové aktualizované priority partnerstva.
         
         
            Článok 2
            Toto odporúčanie nadobúda účinnosť dňom jeho prijatia.
         
         
            V Bruseli 26. novembra 2021
            
               
                  Za Asociačnú radu EÚ-Egypt
               
               
                  predseda
               
               Sameh Hassan SHOUKRY
            
         
         
            (1)  Ú. v. EÚ L 304, 30.9.2004, s 39.
         
            (2)  Odporúčanie Asociačnej rady EÚ – Egypt č. 1/2017 z 25. júla 2017 o schválení priorít partnerstva EÚ a Egypta (Ú. v. EÚ L 255, 3.10.2017, s. 26).